Ministrul de externe german: "Cei vaccinați să poată merge la restaurante și cinematografe mai devreme decât alții".
Ministrul de externe german propune libertăți speciale celor vaccinați împotriva COVID-19. Heiko Maas a declarat că statul a restricționat masiv drepturile de bază ale oamenilor pentru a reduce răspândirea coronavirusului. Aproximativ 1 milion de persoane din Germania fuseseră vaccinate până vineri.
Oamenii care au fost vaccinați împotriva COVID-19 ar trebui să poată merge la restaurante și cinematografe mai devreme decât alții, a spus ministrul afacerilor externe al Germaniei, Heiko Maas.Opinia ministrului contrazice alți membri ai cabinetului care până acum s-au opus libertăților speciale pentru cei vaccinați, scrie Reuters.Heiko Maas a declarat că statul a restricționat masiv drepturile de bază ale oamenilor pentru a reduce răspândirea coronavirusului și pentru a evita supraîncărcarea spitalelor."Nu e deocamdată clar în ce măsură persoanele vaccinate îi pot infecta pe ceilalți", a declarat Maas pentru ziarul Bild: "Ceea ce este clar, însă, este că o persoană vaccinată nu mai ia vreun aparat de ventilaţie de la nimeni. Iar acest lucru elimină cel puțin un motiv pentru restricționarea drepturilor fundamentale".Aproximativ 1 milion de persoane din Germania fuseseră vaccinate până vineri, potrivit Institutului Robert KochComentariile lui Maas contrastează cu alți miniștri germani, care s-au opus unor astfel de drepturi speciale, temându-se că ar putea duce la inegalități în societate într-un moment în care nu toată lumea are ocazia să fie vaccinată.Ministrul de interne Horst Seehofer spunea că distincția dintre persoanele vaccinate și cele nevaccinate ar echivala cu vaccinarea obligatorie.Germania a prelungit restricțiile până cel puțin la sfârșitul lunii ianuarie.